open-index/open-wikipedia-markdown huggingface dataset:
Radla med deiser

***Radla med deiser*** er et samlealbum med Asfalt, utgitt i 1996.

## Sporliste

# «Du e den gladaste» (Tor Salomonsen)
# «Opp av stolen» (Tor Salomonsen), (*[[Har du hørt det verre]]*)
# «Dokkå te William» (Tor Salomonsen), (*[[Har du hørt det verre]]*)
# «Du ska få svar» (Tor Salomonsen), (*[[Har du hørt det verre]]*)
# «Aenkvart år» (Tor Salomonsen), (*[[Har du hørt det verre]]*)
# «Sei det te na du» (Tor Salomonsen), (*[[Har du hørt det verre]]*)
# «Takk ska du ha» (Høyland/Salomonsen), (*[[Har du hørt det verre]]*)
# «Se på han» (Tor Salomonsen), (*[[Har du hørt det verre]]*)
# «Siste på gallå» (Tor Salomonsen), (*[[Har du hørt det verre]]*)
# «Får ikkje svar (på telefonen)» (Tor Salomonsen), (*[[Kor så helst]]*)
# «Uansett» (Tor Salomonsen), (*[[Kor så helst]]*)
# «Slektningar» (Tor Salomonsen), (*[[Kor så helst]]*)
# «Ei å ver to med» (Tor Salomonsen), (*[[Kor så helst]]*)
# «Mitt liv» (Tor Salomonsen), (*[[Kor så helst]]*)
# «Sei at det ikkje e sant» (Tor Salomonsen), (*[[Kor så helst]]*)
# «Få det ud» (Tor Salomonsen), (*[[Få det ud]]*)
# «Et liv på vrangå» (Tor Salomonsen), (*[[Få det ud]]*)
# «Brent barn» (Tor Salomonsen), (*[[Få det ud]]*)
# «Mannfolk» (Tor Salomonsen), (*[[Få det ud]]*)
# «Vekslepengar» (Tor Salomonsen), (*[[Få det ud]]*)
# «Onna ei større vinga» (Tor Salomonsen), (*[[Få det ud]]*)
## Medvirkende
### Asfalt
* Magne Høyland - sang
* Mia Gundersen - sang, produsent 
* Tor Salomonsen - orgel, keyboard, blåse- og strykearrangement, låtskriver, layout, design, produsent, liner notes
* Thor Kristian Klepp - gitarer, produsent
* Tor Egil Jensen - bass, produsent 
* Per Vervik - trommer, produsent
### Øvrige medvirkende
* Anders Bru - produsent, gitar
* Johnny Gottschalksen - perkusjon
* Sverre Kvam - gitar
* Ola Selvær - kor, tekniker 
* Strykerne på *Uansett*, *Slektningar*, *Ei å ver to med* og *Mitt liv* er engelske studiomusikere under ledelse av Patrick Halling
## Eksterne lenker
* Radla med deiser
I Wanna Be Loved by You

**«I Wanna Be Loved by You»** er en amerikansk sang komponert av Herbert Stothart, med tekst av Bert Kalmar og Harry Ruby, til musikalen *Good Boy * (1928). Sangen ble fremført av Helen Kane og ble hennes signatursang. Senere har den blant annet blitt fremført av Marilyn Monroe i filmen *[[Noen har det hett]]* (1959).

## Kjente versjoner
Helen Kane introduserte sangen i Broadway-musikalen *Good Boy* (1928). Den endte opp med å bli hennes signatursang, og hun fikk kallenavnet «Boop-Boop-a-Doop-jenta», etter en strofe i sangen. To år senere ble tegnefilmfiguren Betty Boop introdusert, og det har blitt hevdet at hun var inspirert av Kane. Betty Boop fremførte sangen i animasjonsfilmen *[[The Romance of Betty Boop (1985)|The Romance of Betty Boop]]* (1985). Marilyn Monroe fremførte sangen i filmen *[[Noen har det hett]]* (1959), der handlingen foregår i 1920-årene. I tillegg har sangen blitt spilt inn av blant andre Jack Lemmon, Frank Sinatra, Rose Murphy, Tina Louise, Verka Serduchka, Patricia Kaas, Sinéad O'Connor, Annette Hanshaw og Ringo Shiina.
My Heart Belongs to Daddy

**«My Heart Belongs to Daddy»** er en amerikansk sang skrevet av Cole Porter til musikalen *[[Leave It to Me!]]* (1938). Sangen ble fremført av Mary Martin. Senere har den blitt spilt inn av blant andre Eartha Kitt, Della Reese, Ella Fitzgerald, Marilyn Monroe og Anna Nicole Smith.

## Kjente versjoner
Mary Martin introduserte sangen i Broadway-musikalen *[[Leave It to Me!]]* (1938). Rollefiguren hennes er protesjéen til en eldre ambassadør. Da hun ble strandet på en sibirsk jernbanestasjon, iført bare en pelskåpe, utførte hun en striptease mens hun fremførte sangen. 

Ettersom sangen er full av seksuelle insinuasjoner ble Martin rådet av Sophie Tucker til å se opp mot himmelen mens hun fremførte sangen. Kontrasten mellom det uskyldige og det forførende gjorde opptredenen hennes til en stor suksess.

Versjonen som ble spilt inn av bandlederen Larry Clinton og sangerinnen Bea Wain var imidlertid den mest suksessfulle på de amerikanske hitlistene dette året. Den hadde en beste plassering på fjerdeplass, mens Martins originalversjon hadde en sjuendeplass som sin beste plassering.

Martin fremførte sangen på nytt i filmen *[[Love Thy Neighbor (1940)|Love Thy Neighbor]]* (1940). Scenen er en historie i historien, og selv om hun også denne gangen var iført en pelskåpe hadde hun en aftekjole under den. Martin spilte seg selv i den biografiske filmen om Cole Porter, *[[Night and Day (1946)|Night and Day]]* (1946). Også der fremførte hun en striptease iført en pelskåpe.

Pat Kirkwood hadde suksess med sangen i Storbritannia. Hun fremførte den i revyen *[[Black Velvet (revy)|Black Velvet]]* (1938), noe som gjorde henne til den første britiske stjernen under andre verdenskrig. Sangen ble etter dette forbundet med henne.

Sangen har også blitt spilt inn av blant andre Eartha Kitt, Anita O'Day, Ella Fitzgerald, Kitty Kallen, Della Reese, Oscar Peterson, Valaida Snow, Paul Motian og Anna Nicole Smith. Den ble også fremført av Marilyn Monroe i filmen *[[Hurra for kjærligheten!]]* (1960).

Oscar Levant har beskrevet låten som «en av de mest jiddiske som noen gang er blitt skrevet», selv om «Cole Porters bakgrunn var fullstendig fremmed i forhold til noe jødisk».

## Referanser
Nguyễn (etternavn)

**Nguyễn** er et etternavn i Norge og er blant de 100 mest mest brukte etternavnene. I 2010 hadde  personer registret i Norge etternavnet.

Navnet Nguyễn er forbundet med et vietnamesisk dynasti på 1500-tallet fra området omkring Hue. Familien Nguyễn tok den formelle makt i Sør-Vietnam 1613. Etternavnet kom til Norge med vietnamesiske båtflyktninger på 1970-tallet.

## Referanser
Ahmed (etternavn)

**Ahmed** er et vanlig etternavn i Norge, og blant de 200 mest bruke i landet. I 2010 hadde  personer i Norge etternavnet Ahmed.

## Utbredelse
Navnet er mest brukt som etternavn i Norge. Deretter er det nokså vanlig som mannsnavn. Navnet er også brukt som kvinnenavn, men svært sjeldent.

|}

## Referanser
Perikumvikler

**Perikumvikler** (*Lathronympha strigana*) er en sommerfugl i gruppen av viklere (Tortricidae). 

## Utseende
En middelsstor (vingespenn 13-17 millimeter), lyst rødlig brun vikler. Forvingen har flere lyse skråstreker ved vingespissen og to sølvfargede tverrstreker i den ytre, bakre delen. Bakvingen er grå.
Larven er litt flat, grågrønn med mørkere prikker, hodekapselen rødbrun.

## Levevis

Larvene lever på perikum (*Hypericum* spp.), mellom sammenspundne skudd. Arten finnes i åpen skog, veikanter og andre steder der vertsplanten vokser. De voksne viklerne flyr i juni-juli.

## Utbredelse
Arten er utbredt over det meste av Europa, unntatt lengst i nord, og i det nordlige Asia.
I Norge er den vanlig nord til den sørlige delen av Nordland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Lathronympha]]* Meyrick, 1926
******** perikumvikler, *Lathronympha strigana* (Fabricius, 1775)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/l/lathronympha_strigana.html
* *Lathronympha strigana* på UK Moths: https://web.archive.org/web/20111218105049/http://ukmoths.org.uk/show.php?id=554
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439127

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
«Arche Noæ» (1641)

**«Arche Noæ»** (**«Arca Noa»**) var en stykkpram som var sjøsatt i 1641 for det lokale forsvaret av København. Navnet betyr Noahs Ark. Farkosten som berget dyrelivet og mennesket under flommen ifølge Bibelen.

Meget lite er kjent om denne prammen, som ifølge noen kilder hadde et søsterskip med navnet **«Noa Ark»**. Det kan egentlig være det samme fartøyet som hadde en bestykning på 26 kanoner og en besetning på rundt 150 mann, andre kilder mente det var 210 mann. Men denne artilleriprammen som fungerte som vaktskip, kan være et eksempel på et førindustriell panserskip med en spesiell beskyttelse av skiferstein reist på taket av batteridekket som var lukket. Derav kallenavnet **«Tækkeprammen»**. Under beleiringen av København i 1658 til 1660 gav svenskene det et annet kallenavn, «Den stumpryggede Hund», muligens etter utseendet på prammen.

Under beleiringen av den dansk-norske hovedstaden måtte flere marinefartøyer fungere som midlertidige flankestillinger på sjøsiden til støtte for forsvarsverkene, for dette formålet ble det mindre orlogsskipet «Høyenhald» og en armert pram som svenskene gav navnet «Svinetruget» forankret i det grunne farvannet Kalveboderne mellom Sjælland og Amager mot Kalvebod Strand. På Kalvebod Strand begynte forsvarsverkene langs byvollen fra sør til nord, mot Nørreport lå uteverket Ny Vartov Skanse på Vartov som sluttet mot stranden. Fra Københavns rev skulle prammen «Arche Noæ» bevokte de nordre flankene av forsvarsverkene rundt byen. Ettersom stykkprammer hadde lite dypgang kunne disse komme meget tett på landet og bombardere svenskene som forsøkt å ta seg nærmere forsvarsverkene.

Et aktiv forsvar under beleiring av København med marinefartøyer som skulle yte viktig assistanse til forsvarerne på landet har vært sett helt siden senmiddelalderen og fram til 1807 idet byen ble bombardert av britene fra landet. «Arca Noa» og «Svinetruget» hadde en meget viktig rolle under forsvaret av byen, blant annet var Svinetrugets innsats sammen med «Høyenhald» med på å avgjøre utfallet av svenskenes angrep den 11. februar 1659. Det var to kapteiner om bord på Tækkeprammen mens beleiringen varte, S. Orning og Thomas Didriksen i 1658 og 1659.

Etter at beleiringen var opphevet, skulle «Arca Noa» fortsatte som vaktfartøy fram til 1665, deretter ble det tatt ut av tjeneste. Flere år senere ble det besluttet at prammen skulle senkes ved Toldboden for å beskytte Flådens Leje i havneområdet. Dette hendte i 1684, allerede i 1678 var en ny stykkpram sjøsatt med det samme navnet som forgjengeren fra 1641.
## Referanser

## Litteratur
* Niels M. Probst: *Den danske flådes historie 1588-1660: Christian 4.s flåde* 1996 ISBN 87-00-28586-2
* Lars Cramer-Petersen: *Danmarks Skæbnetime – En beretning om svenskekrigene 1657-60* 2006 ISBN 87-991513-0-8
## Eksterne lenker
* [Arche Noae (1641)](http://www.orlogsmuseet.dk/A/pages/Arche%20Noae(1641).htm)
Thanks for the Memory

**«Thanks for the Memory»** er en amerikansk sang komponert av Ralph Rainger med tekst av Leo Robin til filmen *[[The Big Broadcast of 1938]]* (1938). Sangen ble fremført av Bob Hope og Shirley Ross. Senere har den blitt spilt inn av blant andre Dorothy Lamour, Bing Crosby, Ella Fitzgerald, Frank Sinatra og Harry Nilsson.

## Kjente versjoner
Bob Hope og Shirley Ross introduserte sangen i filmen *[[The Big Broadcast of 1938]]* (1938). I filmen spiller de to et tidligere ektepar som møtes igjen og mimrer over de gode stundene i forholdet deres. Sangen vant Oscar for beste sang og ble Hopes signatursang. Den er på 63.-plass på Det amerikanske filminstituttets liste over de 100 beste filmsangene. Dorothy Lamour, som også var med i filmen, spilte inn en soloinnspilling av sangen. «Thanks for the Memory» har også blitt spilt inn av blant andre Bing Crosby, Ella Fitzgerald, Frank Sinatra og Harry Nilsson.

Sangen blir ofte regnet som en søstersang til «Two Sleepy People», som ble komponert i september 1938 av Hoagy Carmichael, med tekst av Frank Loesser. Den ble også fremført av Hope og Ross.

## Parodier
Marilyn Monroes fremførelse av «Happy Birthday, Mr. President» til den daværende amerikanske presidenten John F. Kennedy 19. mai 1962 inneholder et spesialskrevet vers basert på «Thanks for the Memory». En omskrevet versjon av sangen, som fikk tittelen «Thanks for the Medicare», ble fremført av rollefiguren til Estelle Getty i episoden «Letter to Gorbachev» i situasjonskomedien *[[Pantertanter]]*.

Connie Chung fremførte «Thanks for the Memory» i siste episoden av TV-programmet som hun hadde sammen med ektemannen Maury Povich, *[[Weekends with Maury and Connie]]*, i 2006. Judi Dench fremførte en versjon av sangen til Michael Parkinson da han hadde sin aller siste sending av talk showet sitt, *[[Parkinson (TV-serie)|Parkinson]]*, i 2007.

## Referanser
Anton Ræder

**Anton Henrik Ræder** (født 25. november 1855 i Kristiania, død 26. januar 1941 i Billingstad) var en prisbelønt norsk skolemann og historiker, mest kjent for lærebøker i historie og om Romerriket.

## Utdanning og jobb
Etter examen artium 1874 og embedseksamen cand.mag. i latin, gresk og slikt i 1880,
forsket han litt og fikk dr.phil. i 1893. Ræder
startet Oslo latin- og realskole i Gamlebyen i Kristiania i 1884, senere kalt Oslo Middelskole. Han var eier og bestyrer frem til 1895, før han med Benneches legat gikk inn i et treårig stipendiat ved Det Kongelige Frederiks Universitet 1895-98, der han hadde tatt doktorgrad i 1893. Fra 1898-1900 var han skoleinspektør og sjef for folkeskolene i Kristiania, fra 1900-07 var han ekspedisjonssjef i Kirkedepartementets undervisningsavdeling, og endelig fra 1907-27 var han rektor for Oslo katedralskole.

## Utmerkelser
* Kronprinsens gullmedalje 1883 for *Tacitus' Annaler og disses Kilder*
* Benneches adjunktstipendium fra Det Kongelige Frederiks Universitet 1895
* innvalgt i Videnskabsselskabet i Kristiania
* innvalgt i Letterstedtska föreningen
* ridder av 1. klasse av St. Olavs Orden 1905
* kommandør av Dannebrogordenen og Vasaordenen

## Verv
* medlem av Kristiania bystyre og formannskap 1902–07
* formann i Oslo Skolestyre, Oslo Folkeakademi, Filologisk Forening, Pædagogisk Samfund, Filologernes og Realisternes Landsforening og (siden 1909) i Undervisningsraadet
* stod sentralt i gjennomføring av loven om den høyere skole 1896 og forberedelser til den neste store reformen 1935
* formann i kongelig skolekommisjon av 1921 og, etter denne ble oppløst, den parlamentariske ditto 1922–27

## Publikasjoner

* 
* 

## Lærebøker
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
__NOTOC__

## Oversettelser
* 

## Familie
Hans far var fogd og stiftsamtmann i Bergen, Nicolai Ditlev Ammon Ræder (1817–84) av Ræder (slekt). Moren var Johanne (Hanna) Cathrine Scheel (1830–1910). Anton var gift med Astrid Greve (1874–1947) av Greve (slekt).

## Referanser
Siggjarvåg

**Siggjarvåg** var et ferjested i Bømlo kommune i Hordaland som ble nedlagt i 2001 da veiprosjektet Trekantsambandet ble ferdig. Ferjestrekningen som benyttet ferjekaia gikk til Sagvåg på Stord. Siggjarvåg er en naturlig lun havn på østsiden av øya Bømlo.
Gassasundet

**Gassasundet** er et sund mellom Bømlo og Spyssøya i Bømlo kommune. Spissøybrua går over sundet. Sundet går mellom Bømlafjorden i sør og Sagvågsfjorden i nord. Dybden varierer mellom 3-4 meter og 10-15 meter.

På Bømlo-siden av sundet har fylkesvei 542 en forgrening ut til Trekantsambandet. Stedet er derfor et viktig transportknutepunkt på Bømlo. Her møtes alle busslinjene mellom Moster, Svortland og Føyno/ Stord. Krysset har derfor et busstopp med parkeringsplass, dette har også betegnelsen Gassasundet.
Irlam

**Irlam** er en forstad til distriktet Salford i Stor-Manchester, historisk en del av Lancashire. Den ligger på et flatt område på sørsiden av motorveien M62 og på nordbredden av Manchesters skipskanal; 10, 8&nbsp;km vest-sørvest av Salford, 12,2&nbsp;km vest-sørvest av Manchester, og 13,4&nbsp;km øst-nordøst av Warrington. Irlam utgjør en sammenhengende byområde med Cadishead i sørvest, og er adskilt fra Flixton distriktet Trafford av Manchesters skipskanal. Hovedveien som går gjennom Irlam og knytter den til Cadishead og Eccles er A57. Det er også jernbanestasjon i Irlam som knytter den til distriktet. Ved folketellingen i 2001 hadde Irlam en befolkning på 18 504 innbyggere, noe som hadde økt til 19 933 innbyggere ved 2011.

## Beskrivelse

Irlam var i middelalderen kjent som Irwellham og var et utenforliggende område av Chat Moss, et stort myr- og torvområde som strakte seg langs elven Irwell. Det ble gjort arbeid på 1800-tallet for drenere store deler av Chat Moss for at jernbanen mellom Liverpool og Manchester kunne bli fullført i 1829. Irlam var imidlertid bare en liten landsby fram til jernbanen Cheshire Lines ble bygget og Irlam jernbanestasjon ble åpnet i 1873. I 1984 ble Irwell regulert slik at dens vann ble forent med Manchesters skipskanal, noe som stimulerte vekst i Irlam som en innenlandshavn. Irlams urbane distrikt ble etablert samme år og ble deretter styrt av sitt eget distriksråd, inntil distriktet ble nedlagt i 1974 og innlemmet i det nye bydistriktet Salford.

Gjennom en stor del av 1900-tallet var stålproduksjonen ved Lancashire Steel Corporation (senere British Steel) den dominerende virksomheten i Irlam. Rasjonalisering og konsentrasjon av stålproduksjonen til færre, men større stålverk medførte at innen 1979 hadde all stålproduksjon i Irlam opphørt. Det tidligere stålverket er i dag Northbank Industrial Estate, hvor de fleste arbeidsplassene i byen fortsatt finnes. En stor del av innbyggerne er dog pendlere til virksomheter andre steder i Stor-Manchester.

Den nordlige halvparten av Irlam er fortsatt ubebygd, og er den største jordbruksområdet innen Stor-Manchester. Den sørlige delen består hovedsakelig av boligområder.

## Referanser


## Litteratur
* Cooper, Glynis (2005): *Salford: An Illustrated History*. The Breedon Books Publishing Company. ISBN 1-85983-455-8.

## Eksterne lenker
* 
* Historiske fotos og diskusjon om Irlam
Disney’s Animal Kingdom

**Disney's Animal Kingdom** (til daglig bare kalt **Animal Kingdom**) er en kombinert fornøyelsespark og dyrehage i Disneyworld i Florida. 

Parken åpnet 22. april 1998. Med sine 2 km² er den nesten fem ganger så stor som Magic Kingdom, og er også den største Disney-parken i verden. Her finnes både raske og rolige attraksjoner, i tillegg til over 1&nbsp;700 dyr fra mer enn 250 arter. 

Tema for parken er dyr som lever i dag, dyr som er utryddet (f.eks. dinosaurer) og dyr fra eventyr og legender (f.eks. drager). En av parkens mest kjente attraksjoner er **Kilimanjaro Safaris**, som tar gjestene med på en afrikansk safari. Gjestene sitter i åpne busser som kjører gjennom safaridelen av parken, hvor det er mulig å komme ganske nær mange av dyrene. Turen varer i 18 og et halvt minutt, men det er ikke et eneste gjerde å se i løpet av turen. Dyrene befinner seg i innhegninger slik at rovdyr og byttedyr aldri har mulighet til å møte hverandre, men disse gjerdene er godt skjult for å ligne mest mulig på en virkelig safari. 

## Temaer
Parken er delt inn i syv soner med hvert sitt tema:
* *Oasis*
* *Discovery Island*
* *Camp Minnie-Mickey*
* *Africa*
* *Asia*
* *Rafiki's Planet Watch*
* *DinoLand U.S.A*.

## Referanser


## Eksterne lenker
*
Kommuner i departementet Aveyron

Dette er en liste over de 304 kommunene i departementet Aveyron i regionen Occitanie i Frankrike. Per 1. januar 2021 er antall kommuner redusert til 285.

* (CAR) *[[Agglomeration communities in France|Communauté d'agglomération]] du [[Rodez|Grand Rodez]]*, dannet i 2000.
Gowy

**Gowy** er ei elv i Cheshire, England og ei sideelv til Mersey. Den er totalt rundt 32 kilometer lang.

Elva har utspring i den vestre delen av Cheshire, i åsene ved Peckforton Castle og landsbyen Peckforton, svært nær kilden til elva Weaver. Mens Weaver til å begynne med renner sørover renner Gowy mot nord, og danner dalen som også benyttes av Shropshire Union Canal. Elva renner like øst for Chester og passerer gjennom en omvendt hevert under Manchester Ship Canal før den munner ut i Mersey ved Stanlow-raffineriet rundt 3 kilometer øst for Ellesmere Port. Elvas lengde har økt gjennom århundrene etterhvert som landområder er blitt innvunnet gjennom drenering av sumpene i området.

Elva er svært populær blant fiskere og er også hjemsted for flere sjeldne insekter. På den nederste strekningen har elva de siste tiårene vært påvirket av forurensing, noe som delvis skyldes oljeraffineriet ved Stanlow og også de nærliggende motorveiene M53 og M56. Miljøgrupper har utarbeidet forslag til opprenskning i området og gjenoppbygging av fiskebestanden. 

Mellom veien A5117 og motorveien M56 ligger «Gowy Marshes», et torvmyr-område med fuktig gressland og beitemarker. Dette  store området, som er eid av Shell UK, er blitt etablert som et naturreservat.

Tellinger gjennomført av Environment Agency viser at Gowys bestand av ål har holdt seg godt oppe til tross for den massive nedgangen i ålebestanden over hele Europa. Årsakene til dette er uklare, men lokal fiskere har foreslått at ålen i Gowy muligens ikke følger det normale vandringsmønsteret på grunn av elvas delvis innelukkede tilstand som følge av systemet hvor elva føres under skipskanalen i en slags vannlås eller omvendt hevert.

Det lå tidligere opptil 20 vannmøller langs elva. I dag er det bare noen få tilbake: Bates Mill og Walk Mill er begge på private hender, mens Bunbury Mill og Trafford Mill eies av vann- og avløpsselskapet United Utilities plc. Bunbury Mill er åpen for almenheten i sommermånedene, mens Trafford Mill er under utvikling til å bli et museum.

## Eksterne lenker
*
Michelangelo Galilei

**Michelangelo Galilei** (1575–1631) var en italiensk komponist og luttenist fra seinrenessansen og tidligbarokken.

## Liv
Faren Vincenzo var luttspiller og musikkteoretiker, og i likhet med sin eldre bror, den kjente naturvitenskapsmannen Galileo, lærte Michelangelo tidlig å spille lutt. 

Etter farens død i 1591, reiste Michelangelo til Padova, hvor broren Galileo tok hånd om ham. I 1593 fikk Michelangelo et engasjement i Polen, antakelig hos familien Radziwiłł. Michelangelo Galilei bodde med korte avbrudd i Polen til 1607. Deretter spilte han i kurfyrst Maximilian I av Bayerns kapell i München. På begynnelsen av 1600-tallet hersket det en åpent musikalsk klima i München, preget blant annet av Orlando di Lasso.

Galilei giftet seg med Anna Clara Bandinelli og ble i München til sin død. Tre av deres åtte barn ble luttspillere. Forholdet til begge brødrene er godt dokumentert gjennom en omfattende korrespondanse, spesielt gjelder dette de senere årene. 

De fleste av Galileis komposisjoner er skrevet for tikorig lutt. Han første publikasjon var *Il primo libro d'intavolatura di liuto* (München 1620) i tabulatur. I tillegg finne en rekke verk i andre publikasjoner.

## Litteratur
* 
* Faksimile: *Il Primo Libro D'Intavolatura di Liuto. 1620*; Bearbeidelse av Albert Reyerman, forord av Douglas Smith, Tree Edition, München 1980
* Cornelia Oelwein: *Galileo Galileis Münchner Verwandtschaft. Der Instrumentist Michelangelo Galilei.* Bayerischer Rundfunk, München 2006

## Referanser
Douglas Macmillan

**Douglas Macmillan** (født 10. august 1884 i Castle Cary i Somerset i England, død 9. januar 1969) var en britisk embedsmann og offiser.

Douglas var den syvende av åtte barn til William Macmillan (1844–1911) og hans kone Emily (1843–1937). Han ble utdannet ved Sexey's School, Bruton mellom 1894 og 1897, ved Quaker Sidcot School i Winscombe (1897—1901), og deretter ved studerte han ved det litterære og vitenskapelige instituttet i London fra 1901. Macmillan gikk etter å ha gjort ferdig studietiden, inn i embetsverket i London i 1902 og han arbeidet innen ulike departementer, som Landbruksdepartementet og Fiskeridepartementet. Han ensjonere seg som stabsoffiser i 1945.

Da Douglas' far døde av kreft i 1911, etterlot dette et dypt inntrykk på Macmillan, og året etter grunnla han en komitee for forebygging og lindring av kreft. The National Health Service hadde ennå ikke blitt etablert i Storbritannia, og registreringen av sykepleiere ble ikke innført før i 1919. Offentlig helse hadde ennå å blitt en viktig prioritering for den britiske befolkningen.

Macmillan ønsket å lage boliger for kreftpasienter over hele landet, der oppmerksomhet til kreftpasienter kunne bli tilbudt gratis eller til en lav pris, avhengig av omstendighetene. Et panel av frivillige sykepleiere kunne stå parat for å ivareta kreftsyke pasienter i deres egne hjem. Denne organisasjonen har siden blomstret og er kjent under navnet Macmillan Cancer Support.

Douglas Macmillan var vegetarianer. I 1909 skrev han et åpent brev til alle kristne med tittelen «Should we kill?» som oppfordret alle ortodokse kristne til å vurdere å begynne med vegetarisme i stedet for å spise kjøtt. Han ble tildelt Order of the British Empire for hans mange tjenester for Storbritannia.
Ilija Monte Radlovic

**Ilija «Elijah» Monte Radlovic** (født 5. juli 1914, død 26. august 2000) var en britisk offiser og forfatter.

Radlovic var født i Montenegro. Etter å ha studert juss ved Universitetet i Beograd og ved Universitetet i Cambridge forsøkte han seg på en karriere innenfor journalistikk, hvor han arbeidet hovedsakelig for Reuters.

## Bibliografi (utvalg)
* *Tito's republic* (1948)
* *Etiquette and Protocol A Handbook of Conduct in American and International Circles* (1957)

## Referanser
Kommuner i departementet Haute-Garonne

Dette er en liste over de 589 kommunene i departementet Haute-Garonne i regionen Occitanie i Frankrike. Per 1. januar 2022 er antall kommuner redusert til 586.


* (CAM) *[[Communauté d'agglomération]] du [[Muret]]ain*, dannet i 2004.
* (CAS) *[[Communauté d'agglomération]] [[Ramonville-Saint-Agne|Sicoval]]*, dannet i 2001.
* (CAT) *[[Communauté d'agglomération]] du [[Toulouse|Grand Toulouse]]*, dannet i 2001.
Gordon Bastian

**Gordon Love Bastian** (1902–1987) var en teknisk offiser i den britiske handelsflåten under den andre verdenskrigen.

Den 12. mars 1942 var Bastian førstemaskinist på SS «Empire Bowman» da skipet seilte ut fra Freetown i Sierra Leone som en del av Convoy SL 126, og var planlagt å ankomme til Liverpool i begynnelsen av april 1942. Den 30. mars 1942 ble skipet torpedert av U-404 i Atlanterhavet nesten 787&nbsp;km nordvest for Kapp Finisterre. Med stor personlig risiko og fare for sitt eget liv, reddet Bastian to besetningsmedlemmer fra det synkende skipet. På grunn av dette ble han ble tildelt Albertmedaljen for livredning, den 17. august 1943.

Bastian ble tildelt Albertmedaljen for livredning for å ha risikert sitt eget liv for å redde to andre medlemmer av mannskapet på skipet SS «Empire Bowman» etter at denne båten ble torpedert av en tysk ubåt, den 31. mars 1943. I 1971 ble han tildelt medaljen George Cross, som er den høyeste medaljen som kan deles ut av Storbritannia for sivil tapperhet og kan også deles ut til medlemmer av de britiske væpnede styrker som har utført modige handlinger i møte med fienden. Bastian ble utnevnt til medlem av Order of the British Empire, den 1. januar 1942.

Kort tid etter å ha mottatt sine medaljer, ble Bastian invalidisert fra den britiske handelsflåten som følge av skadene på lungene hans som følge av røyken han ble tvunget til å inhalerte under redningsaksjonen på SS «Empire».

I 1947 bosatte han seg i Montréal i Canada. Han døde i Canada i november 1987, i en alder av 82 år. Han etterlot seg sin kone, Mary, og deres sønn og datter.

## Referanser
Teateråret 1899

**Teateråret 1899** er en oversikt over hendelser, verk, fødte og avdøde personer med tilknytning til teater i 1899.

## Hendelser
*Albert Ranft knytter Stora Teatern i Göteborg til sitt teaterimperium.
*Hans Aanrud etterfølger Olaf Mørch Hansson som teatersjef ved den Den Nationale Scene i Bergen.

## Utmerkelser

## Nye drama
**Minna or, The Ruined Family from Downtown* av Leon Kobrin  
**[[Når vi døde vågner]]* av Henrik Ibsen

## Årets oppsetninger
*7. mai – *[[Aftenrøde (skuespill)|Aftenrøde]]* basert på Knut Hamsuns skuespill med samme tittel, ble satt opp på Den Nationale Scene. 
*1. september – *Mester Gert Westphaler* var en en teateroppsetting basert på en enakts komedie med samme tittel av Ludvig Holberg. Det ble satt opp på Nationaltheatret med Olaf Mørch Hansson som regissør.
*21. oktober – *[[Over Ævne I]]* var en en teateroppsetting basert på skuespillet med samme tittel av Bjørnstjerne Bjørnson. Det hadde norgespremiere på Nationaltheatret med Bjørn Bjørnson som regissør.
*23. november – *Over Ævne II* var en en teateroppsetting basert på skuespillet med samme tittel av Bjørnstjerne Bjørnson. Det hadde norgespremiere på Nationaltheatret med Bjørn Bjørnson som regissør.
**[[Gustaf Vasa (skuespill)|Gustaf Vasa]]* av August Strindberg settes opp på Svenska Teatern og får suksess, mens hans øvrige historiske dramaer mottas kjølig av publikum..
*August Strindbergs skuespill *[[Erik XIV (skuespill)|Erik XIV]]* uroppføres på Svenska Teatern i Stockholm.
*August Strindbergs skuespill *[[Brott och brott]]* uroppføres på Dramatiska Teatern i Stockholm.
*P A Rosenbergs skuespill *[[Dönviks prästgård]]* uroppføres på Dagmarteatret i København
**[[Onkel Vanja]]* av Anton Tsjekhov har uroppføres på Moskva kunstnerteater.

## Fødsler

## Dødsfall

## Bildegalleri

Henry Becque by Nadar.jpg|Henry Becque(1837–1899)fotografi av Nadar
Noel_Coward_Allan_warren_edit_1.jpg|Noël Coward(1899–1973)
Achard_Harcourt_1936.jpg|Marcel Achard(1899–1974)
Per-Axel_Branner_Ester_Roeck-Hansen_Scenen_1928.jpg|Per-Axel Branner(1899–1975)
Knut_Hergel_ca._1946,_Oslo_Museum,_TM.T01549.jpg|Knut Hergel(1899–1982)
Astaire,_Fred_-_Never_Get_Rich.jpg|Fred Astaire(1899–1987)
Lillebil_Krohn_married_Lillebil_Ibsen_2_NFB-09091.jpg|Lillebil Ibsen(1899–1989)


## Referanser
Cirencester

**Cirencester** er en by i Gloucestershire i England, 150 km nordvest fra London. Den ligger ved elven Churn, en sideelv til Themsen, og er den største byen i Cotswolds. I Cirencester befinner seg det kjente Royal Agricultural College, den eldste høyskolen for landbruk i den engelskspråklige verden. I romersk tid het Cirenchester **Corinium** og var andre største byen etter *Londinium*, dagens London. Et museum med en stor samling, *Corinium Museum*, dokumenterer denne tiden.

## Historie
Den lokale keltiske stammen *Dobunni* var navngiver for den romerske borgen Corinium Dobunnorum som ble etablert rundt 50 e.Kr. Når grensen for det romerske Britannia ble flyttet nordover ble det til en romersk civitas. Tre viktige romerske veier møttes i Cirencester, deriblant Fosse Way fra *Lindum* (Lincoln) til *Aquae Sulis* (Bath). Rundt slutten av 200-tallet fikk Cirencester en bymur som omsluttet cirka én km², noe som gjorde den til den andre største byen i datidens romerske provins. I 312 ble den hovedstad for provinsen *Britannia Prima*. Byen hadde et forum, en basilika og et amfiteater, sistnevnte ligger i dag i byens periferi og har vært gjenstand for utgravinger på 1800-tallet og 1960-tallet.

Etter romersk tid har byen fortsatt hatt en viss betydning. Et slag mellom regionale konger fant sted her i 628. I middelalderen var striden mellom byens borgere og klosteret om den lokale makten fremtredende. Siden 1100-tallet ville borgerne at Cirencester ble en borough med lokal administrasjonsrett og plass i parlamentet, mens abbeden hadde Lord of the Manor tittelen fra kongen. Etter 1538 gikk rettigheten over til en lokal adelsmann uten at borgernes krav ble innfridd. 

Ull, veving og handel med ullstoffer har, sannsynligvis siden romersk tid, vært kilden til byens forholdsvise rikdom.

## Eksterne lenker
* 
* Byadministrasjonens hjemmeside
* Corinium Museum  hjemmeside
* Side om Cirencester amfiteater
Robert Stromberg

**Robert Stromberg** (født 1965) er en amerikansk Oscar-vinnende art director og spesialeffektmaker.

Stromberg begynte å jobbe med «matte painting» på slutten av 80-tallet. Han begynte i spesialeffektfirmaet Illusion Arts, Inc., og mens han jobbet der ble han belønnet med to Emmy-priser for visuelle effekter for sitt arbeid på *[[Star Trek: The Next Generation]]* og *[[Star Trek: Voyager]]*. Han fikk også en Emmy i samme kategori for *[[John Adams (TV-serie)|John Adams]]* (2008).

Han har jobbet som art director på *[[Avatar]]* (2009) og *[[Alice i Eventyrland (2010)|Alice i Eventyrland]]* (2010). Han ble nominert til og vant Oscar for beste artistiske produksjon for begge filmene.

## Priser og nominasjoner
### [[Oscar]]
#### [[Oscar for beste artistiske produksjon]]
* Nominert: *[[Alice i Eventyrland (2010)|Alice i Eventyrland]]* 
* Vant: *[[Avatar (film)|Avatar]]* (2009)

#### [[Oscar for beste visuelle effekter]]
* Nominert: *[[Master and Commander: The Far Side of the World]]* (2003)

### [[BAFTA]]
#### BAFTA for beste artistiske produksjon
* Nominert: *[[Alice i Eventyrland (2010)|Alice i Eventyrland]]* 
* Vant: *[[Avatar (film)|Avatar]]* (2009)

#### BAFTA for beste visuelle effekter
* Nominert: *[[Master and Commander: The Far Side of the World]]* (2003)

### [[Emmy]]
#### Emmy for beste visuelle effekter
* Nominert: *[[John Adams (TV-serie)|John Adams]]* (2008)
* Vant: *[[Star Trek: Voyager]]* (1995)
* Nominert: *Fatherland* (1995)
* Vant: *[[Star Trek: The Next Generation]]* (1991)
* Nominert: *[[Star Trek: The Next Generation]]* (1990)

## Referanser


## Eksterne lenker
*
Eventyrgarden Huso

**Huso Lodge** ligger i Hemsedal ca. 822 moh. Her er et gammelt hallingtun med 10 bygninger og Gjestehuset. Heimstølen har blant annet flere rekonstruerte bygninger.

## Historikk
Huso var fra 1600-tallet en husmannsplass som utviklet seg til å bli en typisk fjellgard. På 1800–1900 tallet fødde gården tre generasjoner med det den og utmarka kunne produsere. Mekkel Huso var den siste bonden på gården.  overtok gården av sin slektning og satset på svinehold og gardsturisme. Sønnen  overtok i 1985, og utviklet turistgården videre med flere utbygginger. August 2019 tok sønnen Bjørn Rustberggaard over gjestegården.

## Husotunet
Tunet består av fem bygningsgrupper med forskjellige funksjoner.
* Hallingtunet har ti gamle tømmerbygninger som danner et gammelt hallingtun med utstyr og inventar, her er også hallingstuene Brudestugu og Gildestugu
* Gjestehuset er et restaurert, utsmykket sveitserhus i dragestil
* Storhytta Vognstallen
* Godshuset fra Gol stasjon som nå brukes til bryllupslokale og festlokale
* Fjøs og driftsbygninger er bygget om til leiligheter

## Heimstølen
Stølen ligger 3,5&nbsp;km fra Husotunet. Her er følgende bygninger:
* Høvdinghallen er et tidsriktig langhus, i vikingtiden var høvdinghaller sete for viktige begivenheter og sammenkomster
* Nøkkendomen er en fantasibygning med inspirasjon fra nøkken og nordisk folklore
* Storhyttene Storestugu, Kongsseteren og Vikinghuset ligger også på Heimstølen
* To tjern blir brukt til fisking og padling, en stor gapahuk for tilbereding av mat

## Eksterne lenker
*
Alan Caillou

**Alan Samuel Lyle-Smythe**, bedre kjent under forfatternavnet **Alan Caillou**, (født 9. november 1914 i England, død 1. oktober 2006 i Sedona i Arizona i USA) var en britisk forfatter, skuespiller, manusforfatter, soldat, politimann og profesjonell jeger.

## Liv
Fra 1936 til utbruddet av den andre verdenskrig i 1939 var Lyle-Smythe utstasjonert i det britiske Palestina-mandatet i Midtøsten der han lærte seg det arabiske språket. Han ble utnevnt til medlem av Order of the British Empire i juni 1938. Han giftet seg i 1939 med Aliza Sverdova. Fra 1939 til 1941 studerte han scenekunst for å bli skuespiller.

I januar 1940 ble Lyle-Smyth innrullert i Royal Army Service Corps. På grunn av sine arabisk-kunnskaper ble han overført til den militære etterretningen og stasjonert i Nord-Afrika, der han brukte det franske ordet «caillou» (norsk: småstein) som et alias. Han ble tatt til fange av fiendtlige styrker, og i fengselet i Italia ble han truet med henrettelse. Han klarte å rømme fra fengselet, og sluttet seg til de britiske styrkene ved Salerno. Han ble deretter utstasjonert sammen med partisaner i Jugoslavia. Han skrev om disse opplevelsene i boken *The World is Six Feet Square*, som ble utgitt i 1954. I 1944 ble han forfremmet til kaptein og tildelt Military Cross.

Etter krigen vendte Lyle-Smythe tilbake til Midtøsten i 1946, der han tjenestegjorde som politimann frem til 1947. Fra 1947 til 1952 var han politimester i det britisk-okkuperte italienske Somaliland. Denne perioden skrev han om i erindringsboken *Sheba Slept Here*. Etter å ha arbeidet som distriktsoffiser og profesjonell jeger i Somaliland, reiste Lyle-Smith til Canada hvor han jobbet som jeger og deretter fikk skuespilleroppdrag i kanadisk fjernsyn.

## Forfatterskap
Han skrev sin første roman, *Rogue's Gambit*, i 1955 under psevdonymet «Caillou», som var et av dekknavnene han hadde brukt under krigen. Etter hvert flyttet han fra Vancouver til Hollywood, der han arbeidet dels som manusforfatter, dels som skuespiller, i TV-serier som *Daktari*, *[[The Man from U.N.C.L.E.|The Man From U.N.C.L.E.]]* (inkludert manus for «The Bow-Wow Affair» fra 1965), *Thriller*, *Daniel Boone* og *Quark* – hvor han spilte «The Head».

Han skrev rundt 52 thrillere, utgitt som pocketbøker, under sitt eget navn og sitt psevdonym som Alex Webb om slike helter som Cabot Cain, oberst Matthew Tobin, Mike Benasque, Ian Quayle og Josh Dekker. Han skrev fortellinger for magasiner og også bøker under kvinnelige psevdonymer.

Flere av hans romaner ble filmatisert, blant annet *Rampage* med Robert Mitchum i 1963, som var basert på hans egne erfaringer med storviltjakt. Til filmatiseringen av roman *Assault on Agathon* skrev Caillou også filmmanuset; filmen hadde Nico Manardos i rollen som Cabot Cain, skrev Caillou også manuset for filmen. Filmen som var basert på romanen *The Cheetahs* hadde premiere i 1989.

## Referanser


## Eksterne lenker
* 
* Alan Caillou hos Fiction books
* Bøker av Alan Caillou i Open Library hos Internet Archive
Adrian Beers

**Adrian Beers** (født 6. januar 1916 i Glasgow, død 8. april 2004 i London) var en britisk bassist og professor ved Royal College of Music og Royal Northern College of Music. 

Beers var rektor ved Philharmonia Orchestra og English Chamber Orchestra, og han var en kjent kammermusiker. Han studerte ved Bellahouston Academy der han lærte å spille på instrumenter som cello, piano og kontrabass sammen med hans far som også var bassist. Han ble like etter andre verdenskrig medlem av det nystartede Philharmonia Orchestra. Han spilte sammen med dem frem til 1963, og han til tilbake til dette orkesteret i 2002. Han spilte også i Goldsbrough Orchestra, som senere byttet navn til Chamber Orchestra (ECO). Han spilte også i Melos Ensemble. 

Beers ble utnevnt til medlem av den britiske Order of the British Empire i 1990 for sin innsats for britisk musikk. Hans lange diskografi inneholder mange kjente innspillinger som han har utført sammen med kjente og populære musikere som f.eks. Raymond Leppard, Vivaldis Laudate Pueri og Charles Mackerras.

## Referanser


## Eksterne lenker
* 
*
Avisåret 1900

**Avisåret 1900** er en oversikt over etableringer, nedleggelser, hendelser, prisvinnere og personer med tilknytning til aviser i 1900.

## Hendelser

## Etableringer
* Daily Express, en politisk konservativ avis, etableres av Arthur Pearson. 
* Innherreds Folkeblad og Verdalingen etableres.
* Avisen Iskra etableres av russiske sosialistiske emigranter i Leipzig.
* Kronen Zeitung, som i dag er en av Østerrikes største aviser, etableres.
* Rakkestad Avis etableres.

## Nedleggelser

## Fødsler

## Dødsfall
…


Fil:Jørgen-Frantz_Jacobsen.jpg|Jørgen-Frantz Jacobsen(1900-1938)
Fil:Gunnar_Otterbech_Larsen.jpg|Gunnar Larsen(1900-1958)


## Referanser
Børvatnet

**Børvatnet** (pitesamisk: *Burrdo*, lulesamisk: *Burddo*) er en innsjø i Bodø kommune i Nordland. En mye brukt turistforeningsløype opp mot Lurfjellhytta går rundt Børvatnet, og har sitt utgangspunkt i nordenden av vatnet.

## Referanser
Heinz Schmidt (skihopper)

**Heinz Schmidt** er en tysk tidligere skihopper som konkurrerte for Øst-Tyskland.

Han deltok i den tysk-østerrikske hoppuka fra 1966 til 1972, og ble to ganger blant de ti beste sammenlagt: nummer 8 i 1968/69 og nummer 9 i 1969/70. Hans beste plassering i enkeltrenn i Hoppuka var 4.-plass i Oberstdorf 29. desember 1968. I VM i Štrbské Pleso i 1970 ble han nummer 24 i storbakken. Han ble nummer 2 i det individuelle hopprennet i Lahtis 7. mars 1971.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 7. mars 1971  (besøkt 17. februar 2011)

## Eksterne lenker
*
Vågøyvatnet

**Vågøyvatnet** (pitesamisk: *Vággejávvre*) er en innsjø i Bodø kommune i Nordland. Vågøyvatnet har gitt tittel til popmelodien «Vågøyvannet rundt», sunget av bandet Kråkesølv.

## Referanser
Teateråret 1900

**Teateråret 1900** er en oversikt over hendelser, verk, fødte og avdøde personer med tilknytning til teater i 1900.

## Hendelser
*15. september – Aarhus Teater innvies.
*Albert Ranft knytter Södra teatern i Stockholm til sitt teaterimperium.
*Gustav Thomassen etterfølger Hans Aanrud som teatersjef ved den Den Nationale Scene i Bergen.

## Utmerkelser

## Nye drama
* Emma Gad – *Dydens belønning*
* James Herne &mdash; *[[Sag Harbor (skuespill)|Sag Harbor]]*
* George Bernard Shaw &mdash; *[[Captain Brassbound's Conversion]]*
* Arthur Schnitzler  &mdash; *[[Reigen (skuespill)| Reigen]]*

## Årets oppsettinger
### Danmark
*Gustav Esmanns skuespill *[[Alexander den store (skuespill)|Alexander den store]]* uroppføres på Folketeatret– i København, den kom som roman i 1907 og film i 1917

### Italia
* 14. januar – Giacomo Puccinis opera "Tosca" uroppføres ved Teatro Constantzi i Roma, Italia.
### Norge

### Sverige
* 19. november – August Strindbergs *[[Till Damaskus]]* uroppføres på Dramaten med blant andre August Palme og Harriet Bosse. August Palme spiller "Den okände" og Harriet Bosse spiller "Damen".
*Emil Norlanders revy *[[Den förgyllda lergöken]]* har premiere på Victoria-teatern i Stockholm 
*August Strindbergs teaterstykke *[[Brott och brott]]* uroppføres på Dramatiska Teatern i Stockholm

### Tyskland
*26. januar – *[[Når vi døde vågner]]* av Henrik Ibsen har urpremiere på Königliches Hoftheater i Stuttgart.

## Fødsler

*6. februar &ndash; Rudolf Värnlund, svensk forfatter, dramatiker og manusforfatter (død 1945)
*2. april &ndash; Roberto Arlt, argentinsk journalist, forfatter og dramatiker (død 1942)
*5. september &ndash; Leif Enger, norsk skuespiller (død 1977)
*23. desember &ndash; Marie Bell, fransk skuespiller og teaterinstruktør (død 1985)

## Dødsfall


Oscar_Wilde_(1854-1900)_1889,_May_23._Picture_by_W._and_D._Downey.jpg|Oscar Wilde(1854–1900)
Harald_Molander_porträtt.jpg|Harald Molander(1858–1900)
Ruth_Krefting_OB.F06568b_(crop).jpg|Ruth Krefting(1900–1989)

## Referanser
Installasjon

**Installasjon** kan sikte til:

* Installasjon (kunst)
* Installasjon (anlegg), teknisk anlegg, gjerne fastmontert i bygning
* Installasjon (programvare), Installere dataprogrammer
Bokklubbenes skjønnlitterære oversetterpris

**Bokklubbenes skjønnlitterære oversetterpris** (etablert 1997) ble delt ut til en oversetter for sin «generelle gjerning». Den ble finansiert av Bokklubbenes skjønnlitterære oversetterfond, som ble etablert i samarbeid mellom Norsk Oversetterforening, Cappelens Bokklubber og De norske Bokklubbene. Prisen var på  kroner. I tillegg ga de en periode ut bokklubbenes prosjektstipend.

Prisen oppfattes av utdelerne som en fortsettelse av Norsk kulturråds oversetterpris som ble utdelt 1968–94. Fra 2016 er prisen videreført under navnet Det skjønnlitterære oversetterfonds pris. 

## Mottakere
*1996 – Sverre Dahl
*1997 – Merete Alfsen
*1998 – Magnus Ulleland
*1999 – Åse-Marie Nesse
*2000 – Bjørn Alex Herrman
*2001 – Knut Johansen
*2002 – Per Qvale
*2003 – Christian Rugstad
*2004 – Knut Ofstad 
*2005 – Mona Lange
*2006 – *Prisen ble ikke utdelt*
*2007 – Bente Christensen
*2008 – Torstein Bugge Høverstad
*2009 – Bodil Engen
*2010 – Tommy Watz
*2011 – Inger Gjelsvik
*2012 – Thomas Lundbo
*2013 – Tone Formo
*2014 – Erik Krogstad
*2015 – *Prisen ble ikke utdelt*

## Referanser
Tadeusz Pawlusiak

**Tadeusz Pawlusiak** (født 9. august 1946 i Wilkowice, død 16. april 2011) war en polsk tidligere skihopper som representerte BBTS Włókniarz Bielsko-Biała.

Han deltok i VM i 1970 og 1974, med 10.-plass i normalbakken i Falun i 1974 som beste plassering. I OL var han med i 1972 og 1976, og greide 18.-plass i storbakken i Sapporo i 1972 som beste resultat. Han deltok i den tysk-østerrikske hoppuka fra 1969 til 1978, med 7.-plass i 1970/71 som beste sammenlagtplassering. Hans beste plassering i enkeltrenn i Hoppuka var 3.-plass i Oberstdorf 30. desember 1970. Han ble også nummer 3 i Lahtis 2. mars 1969.

Tadeusz Pawlusiak var bror av langrennsløperen Anna Pawlusiak, kombinertløperen Józef Pawlusiak og skihopperen Stanisław Pawlusiak, som alle har deltatt i OL.

## Referanser


## Kilder
*  Tadeusz Pawlusiak – Profil og resultatoversikt hos FIS (ikke fullstendig, besøkt 17. februar 2011)
*  Tadeusz Pawlusiak – Profil og resultatoversikt hos FIS (noen resultater feilaktig registrert under Stanisław Pawlusiak, besøkt 15. april 2011)
* Sports Reference: Tadeusz Pawlusiak  (besøkt 17. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 2. mars 1969 (besøkt 17. februar 2011)

## Eksterne lenker
*
Aloe polyphylla

***Aloe polyphylla*** (*Spiralaloe*) er en sjelden flerårig sukkulent plante i aloëfamilien fra fjellkjeden Drakensberg i Lesotho, i sørlige Afrika. Det er en vakker aloe med blader arrangert i en perfekt spiral.

## Beskrivelse

Spiralmønsteret er satt sammen av 5 rekker med 15 til 30 blader hver; en fullvokst plante kan ha så mange som 150 blader. Bladene er brede og har en grå-grønn farge.

Spiralaloe vokser i høylandet mellom 2000 og 2500 meter over havet i bratte skråninger, ofte i det fuktige tåkebeltet rundt Lesotho. I motsetning til de fleste andre arter i aloëfamilien trenger spiralaloen konstant tilgang på vann, men jorden må være veldrenert. Planten liker ikke mye varme og det er ikke uvanlig at planten er dekket av snø vinterstid. Trolig er spiralaloen den herdigste planten i aloëfamilien, og fullvokste eksemplar sies å tåle temperaturer ned mot −12 grader celcius.

Først når planten er 5-7 år gammel blomstrer den med flotte svakt røde til rosa blomstrer. 

## Eksterne lenker
* 
Aloe polyphylla
Rukwasjøen

**Rukwasjøen** er en alkalisk innsjø sørvest i Tanzania, på grensa mellom regionene Rukwa og Mbeya. Den ligger mellom Tanganyikasjøen i nordvest/vest og Malawisjøen i sørvest, og tilhører samme riftforgreining som disse. Innsjøens størrelse har variert veldig med årene, på grunn av varierende tilløp. Innsjøen har i dag et areal på omtrent . Nesten halvparten av parken ligger i Uwanda viltreservat.

## Referanser


## Eksterne lenker
*
Bollin

**Bollin** er ei elv i Cheshire og Stor-Manchester, England. Den er en av de største sideelvene til elva Mersey.

Elva har sitt utspring i Macclesfield Forest i den vestligste delen av Peak District. Den renner først mot vest, før den snur mot nord og passerer gjennom byen Macclesfield, hvor Macclesfield Canal krysser elva. Etter Macclesfield snur elva mot nordvest og fortsetter over slettene til byen Wilmslow. På vestsida av Wilmslow løper Bollin sammen med sin største sideelv, Dean, som kommer inn fra nord etter å ha rent parallelt med Bollin bare en drøy kilometer nord for denne. Elva renner deretter inn i Styal Country Park, hvor den passerer den tidligere bomullsfabrikken Quarry Bank Mill, som ved hjelp av et vannhjul, brukte Bollin som kraftkilde. Quarry Bank Mill er nå et museum for bomullsindustrien og en av de best bevarte tekstilfabrikkene fra den industrielle revolusjon.  

Rundt tre kilometer vest for Wilmslow blir Bollin ført i en kulvert under den søndre rullebanen på Manchester lufthavn. Over de neste 15 kilometrene danner elva den sørvestre delen av grensa mellom Greater Manchester og Cheshire. På denne strekningen renner den gjennom det flate jordbrukslandskapet sør for Altrincham. Ved Dunham Town krysser Bridgwater Canal over elva. Bollin løper til slutt sammen med Mersey rundt 2 km nord for Lymm, like ved stedet hvor Mersey igjen skiller lag fra Manchester Ship Canal, etter å ha vært en del av kanalen fra Irlam. 

## Eksterne lenker
*